Source: https://gazetadestiri.ro/adina-florea-mai-asteapta-inca-o-sedinta-pentru-sectia-speciala-amanata-la-csm/
Timestamp: 2020-07-12 00:18:52+00:00
Document Index: 42269138

Matched Legal Cases: ['CSM ', 'CSM\n', 'CSM ', 'CSM\n', 'CSM ', 'CSM ']

Adina Florea mai așteaptă. Încă o ședință pentru Secția Specială, amânată la CSM | Gazeta de stiri
Acasă ACTUALITATE Adina Florea mai așteaptă. Încă o ședință pentru Secția Specială, amânată la...
Adina Florea mai așteaptă. Încă o ședință pentru Secția Specială, amânată la CSM
Adina Florea a obținut cel mai bun punctaj la concursul pentru conducerea Secţiei Speciale
Scandalul legat de numirea președintelui Secției Speciale pentru Investigarea Magistraților continuă. Astăzi, ședința plenului CSM pentru validarea rezultatelor concursului pentru şefia acestei Secţii Speciale, a fost amânată a patra oară. Motivul a fost același: lipsa de cvorum. Anunțul a venit de la șefa CSM, Lia Savonea. Aceasta le-a propus membrilor Consiliului Superior al Magistraturii să-şi contureze o opinie în legătură cu situaţia creată.
Ana Birchall a acuzat modul în care sunt convocate ședințele plenului CSM
La ședință a venit și ministrul Justiției, Ana Birchall, care a nu a ezitat să-și exprime nemulțumirile. Ea a acuzat modul în care sunt convocate ședințele plenului. Mai mult decât atât, Birchall a avut o replică interesantă atunci când a fost întrebată dacă ia în calcul desființarea Secției Speciale. ,,Eu nu vreau să iau partea nimănui, dar, din punctul meu de vedere, rolul important în a debloca această situaţie îi revine preşedintelui CSM. Până la urmă este responsabilitatea preşedintelui CSM să caute o cale de consens”, a spus ministrul Justiției.
Ședința plenului CSM se aflau pe ordinea de zi trei proiecte care vizează Secţia de Investigare a Infracţiunior din Justiţie. Printre acestea era şi validarea rezultatelor concursului pentru şefia Secţiei speciale, la care Adina Florea s-a situat pe primul loc.
Articolul precedentPropunere împotriva poluării pentru primarul Iașiului
Articolul următorAcademia de Poliție are un nou rector. Carmen Dan a semnat azi decizia de numire în funcție